BOSNA I HERCEGOVINA

REPUBLIKA SRPSKA

OKRUŽNI PRIVREDNI SUD U BIJELJINI                                                                                                     

Broj: 59 0 St 040978 25 St 

Bijeljina, 07.08.2026. godine 

          Okružni privredni sud u Bijeljini, stečajni sudija Dragan Mitrović, u postupku stečaja nad stečajnim dužnikom Društvo sa ograničenom odgovornošću za promet, trgovinu, transport i usluge “Max Trayd“ u stečaju Zvornik, Ulice, Prva ulica br. 25, van ročišta, dana 07.08.2026. godine, donio je sledeće

R J E Š E N J E

           Zaključuje se postupak stečaja nad stečajnim dužnikom Društvo sa ograničenom odgovornošću za promet, trgovinu, transport i usluge “Max Trayd“ u stečaju Zvornik, Ulice, Prva ulica br. 25, JIB 4404847870000, matični broj subjekta upisa 59-01-0015-22, matični broj 11216870.

            Rješenje o zaključenju stečajnog postupka sa razlozima zaključenja istog, biće objavljeno u Službenom glasniku Republike Srpske i na oglasnoj tabli Suda. 

           Po pravosnažnosti Rješenja, isto će biti dostavljeno Registru preduzeća ovoga suda, radi brisanja stečajnog dužnika iz Registra poslovnih subjekata.

           Obavještavaju se stečajni dužnik i stečajni upravnik, stečajni povjerioci i sva zainteresovana lica da pravne posljedice zaključenja stečajnog postupka nastupaju istekom pet radnih dana od dana objavljivanja ovog rješenja u Službenom glasniku Republike Srpske.

                                                                 O b r a z l o ž e n j e

        Rješenjem Okružnog privrednog suda u Bijeljini broj 59 0 St 040978 25 St od 09.07.2025. godine, direktno je otvoren stečajni postupak nad stečajnim dužnikom Društvo sa ograničenom odgovornošću za promet, trgovinu, transport i usluge “Max Trayd“ Zvornik, Ulice, Prva ulica br. 25 (u daljem tekstu: stečajni dužnik) i za stečajnog upravnika imenovan je Marko Milić iz Zvornika, Tabanci br. 213, (u daljem tekstu: stečajni upravnik) o čemu je objavljen oglas u Službenom glasniku Republike Srpske broj 64/25 dana 25.07.2025. godine i na oglasnoj tabli Okružnog privrednog suda u Bijeljini.

       Ukupna prijavljena potraživanja iznose 121.013,88 KM, koja su u cijelosti priznata od čega je iznos od 10.362,77 KM svrstan u opšti isplatni red, iznos od 50,00 KM u niži isplatni red, dok je potraživanje u iznosu od 110.601,10 KM obezbijeđeno razlučnim pravom. 
        Na izvještajnom ročištu, stečajni upravnik je prezentovao Izvještaj o utvrđenom ekonomsko finansijskom stanju stečajnog dužnika. U Izvještaju u bitnom se navodi sledeće: da na dan otvaranja stečaja društvo ne obavlja djelatnost i nema prijavljenih radnika; da društvo nema nepokretnosti u svom vlasništvu, a od imovine ima teretno motorno vozilo i priključno vozilo-cisterna na kojima postoji razlučno pravo, te roba na zalihi, procjenjene vrijednosti u iznosu od 115.322,81 KM; da se poslovanje društva ne može nastaviti u cjelini ili pojedinim dijelovima, niti postoji mogućnost reorganizacije.

          Prisutni povjerioci nisu imali primjedbi na izvještaj stečajnog upravnika i postupak je nastavljen u pravcu unovčavanja imovine stečajnog dužnika.

           Pokretna imovina stečajnog dužnika prodata je za iznos od 17.940,00 KM sa uračunatim PDV-om, od čega imovina na kojoj postoji razlučno pravo za iznos od 15.600,00 KM, a roba na zalihi (tekstilna roba i mobilni telefoni) za iznos od 2.340,00 KM. 

         Prijedlog završne diobe od 08.06.2026. godine objavljen je na Oglasnoj tabli suda od 10.06.2026. godine do 25.06.2026. godine, tj. stavljen je na uvid svim povjeriocima, te su povjerioci pozvani da mogu podnijeti prigovor stečajnom sudiji na prijedlog završne diobe shodno članu 178.  Zakona o stečaju. Niko od povjerilaca nije uložio prigovor na prijedlog završne diobe.  

 Rješenjem od 10.06.2026.godine data je saglasnost za završnu diobu i zakazano ročište za završnu diobu za dan 29.07.2026. godine u 11.00 sati. Isto rješenje je objavljeno u Službenom glasniku Republike Srpske broj 57/26 od 23.06.2026. godine, na oglasnoj i elektronskoj tabli ovog suda. 

     Na ročištu za završnu diobu, stečajni upravnik podnio je izvještaj o toku postupka, na koji prisutni povjerilac nije imao primjedbi.  

      Iznosom od 11.922,86 KM djelimično se namiruje razlučni povjerilac MF banka a.d. Banja Luka, tj. u procentu od 10,78 % od priznatog potraživanja navedenog razlučnog povjerioca. 

      Iznosom od 2.000,00 KM djelimično se namiruju povjerioci opšteg isplatnog reda, tj. u procentu od 19,29 % od priznatih potraživanja povjerilaca opšteg isplatnog reda. 
        Na ročištu za završnu diobu od 29.07.2026. godine, data je saglasnost na prijedlog završne diobe i naloženo je stečajnom upravniku da izvrši diobu po prijedlogu, kako je usvojeno na ročištu, te sudu dostavi dokaz o izvršenoj diobi. 

        U podnesku od 04.08.2026. godine, stečajni upravnik je dostavio dokaz o izvršenim uplatama po usvojenoj diobi. 

          O nagradi i naknadi troškova stečajnom upravniku, biće odlučeno posebnim rješenjem.

          Odredbom člana 185. Zakona o stečaju (Službeni glasnik Republike Srpske br. 16/2016 –u daljem tekstu: Zakon o stečaju) je propisano da stečajni sudija nakon okončanja završne diobe, donosi rješenje o zaključenje stečajnog postupka (stav 1.), stečajni sudija će donijeti rješenje o zaključenju stečajnog postupka nakon što stečajni upravnik stečajnom sudu podnese izvještaj o završnoj diobi i dokaz o izvršenoj završnoj diobi (stav 2).

         Imajući u vidu sve naprijed navedeno, to sud nalazi da su ispunjeni uslovi propisani citiranim odredbama Zakon o stečaju, slijedom čega je donesena odluka na način opisan u izreci Rješenja.

       Arhiviranje dokumentacije nakon sprovedenog stečajnog postupka izvršiće se u skladu sa propisima o arhivskoj djelatnosti. Troškovi arhiviranja dokumentacije stečajnog dužnika padaju na teret stečajnog dužnika (član 201. Zakona o stečaju).
         Rješenje o zaključenju stečajnog postupka biće dostavljeno Okružnom tužilaštvu Bijeljina, Upravi za indirektno oporezivanje BiH Reg. centar Tuzla i Poreskoj upravi Republike Srpske Područni centar Zvornik, radi obavještenja.

            Po pravosnažnosti ovog rješenja, stečajni upravnik će odjaviti stečajnog dužnika iz Registra Poreske uprave Republike Srpske, Područni centar Zvornik i Uprave za indirektno oporezivanje BiH Reg. centar Tuzla, te kod Republičkog zavoda za statistiku, a potom uništiti pečat stečajnog dužnika, shodno odredbama Zakona o pečatima Republike Srpske.
       Rješenje o zaključenju  stečajnog postupka biće objavljeno u Službenom glasniku Republike Srpske, na oglasnoj i elektronskoj tabli Okružnog privrednog suda u Bijeljini i Internet stranici Apif-a.

           Pravne posljedice zaključenja stečajnog postupka nastupaju istekom pet radnih dana nakon objavljivanja ovog rješenja u Službenom glasniku Republike Srpske, shodno članu 199. stav 2 Zakona o stečaju.
          Nakon pravosnažnosti ovog rješenja, shodno članu 199. stav 5. Zakona o stečaju, izvršiće se brisanje ovog stečajnog  dužnika iz sudskog registra.

         PRAVNA POUKA:

Protiv ovoga rješenja stečajni povjerioci i stečajni dužnik mogu izjaviti žalbu Višem privrednom sudu u Banja Luci u roku od 8 dana nakon objave u Službenom glasniku Republike Srpske, putem ovoga suda, a po isteku pet radnih dana od dana objavljivanja.

                                                                                                           
                 Stečajni sudija       

                                                                                                                            Dragan Mitrović

